open-index/open-wikipedia-markdown huggingface dataset:
Flystyrten ved Vierli i 1945

**Flystyrten ved Vierli i 1945** var flystyrten av et Royal Air Force-fly av typen Short Stirling Mk.IV – LK 332 ved Vierli på Vegårshei, nedskutt av tyske jagerfly under andre verdenskrig natt til 31. mars 1945.

## Oppdraget
Flyet, som var et fire motors bombefly ombygd for transportoppdrag, tok av fra RAFs flybase i Shepherds Grove i Suffolk i England klokken 21.00 kvelden 30. mars. Det var lastet med utstyr for dropp til hjemmestyrkene i Telemark. Det hadde fått fjernet en del av bevæpningen grunnet at man ønsket å ha med mest mulig last. Dette gjorde at det var et lett bytte for de to tyske nattjagerne da det kom inn over kysten ved Risør. Flyet var kun bevæpnet med haleskyts med fire Browning M1917 maskingevær i kaliber .30-06 Springfield.

## Nedskytingen
Flyet ble skutt i brann over Sørfjorden, og styrtet ved Vierli-gården i Vegårshei, omtrent 50 meter fra gamle Søndeled kommunegrense. Vrakrester og likdeler ble spredt utover et større område, alle seks britene ombord omkom. Delene av mannskapet ble samlet opp og lagt i tre kister. Disse ble fraktet til kirkegården på Søndeled, hvor det ble holdt begravelse 3. april, kun bevitnet av tyskere. Noen år senere ble det reist en gravstøtte med navnene på de omkomne, og denne blir bekranset hvert år på 17. mai. Oppe på krasjstedet ble det reist et minnesmerke i 1983 av Kiwanis Club Risør, denne blir bekranset på frigjøringsdagen 8. mai hvert år.

## Mannskapet
* Ranulf Trevor-Roper, 29 år, pilot (DFC-1941)
* Herbert Wain Rickettes, 26 år, navigatør
* Philip Sydney Brinkworth, 25 år, radiooperatør
* Kenneth Clement Hayward, 19 år, flymaskinist
* Dennis Peat, 21 år, dropper
* James Alexander Elliot, 28 år, skytter

## Bilder

Fil:Vierli 1.jpg|Skilt til styrtstedet 
Fil:Vierli 2.jpg|Minnebauta på styrtstedet 
Fil:Vierli 3.jpg|Inskripsjon på minnebauta 
Fil:Vierli 4.jpg|Vrakrester pr. år 2014 
Fil:Vierli 5.jpg|Vrakrester pr. år 2014  
Fil:Vierli 6.jpg|Vrakrester pr. år 2014  


## Litteratur
*Stein Vyrje: *Luftkrigens minnesmerker, en dramatisk beretning om luftkrigens virkelighet 1940-45, sør i Norge* Aschehoug  1991, ISBN 8203165427 
*Ole Jørn Alfsen: *De kom om natten: til minne om de engelske flygerne som falt ved Vierli 1945*, 2000

## Eksterne lenker
* Luftwaffe.no – Nachtjagerstaffel Norwegen
* Kjevik – Hitlers fortapte ørner
Anerbenrett

**Anerbenretten** (tysk: *Anerbenrecht*) er et begrep i tysk agrarrett hvor landbrukseiendommer arves av en enkelt arving. Det dreier seg i dette tilfelle om en bestemt arverekkefølge på godset. Godset skilles ut fra andre eiendommer, som arves etter alminnelige regler. Godset arves i henhold til de spesielle reglene for Anerbenretten, for eksempel at den eldste sønnen blir arving (*Höfeordnung*). I de føydale tradisjonene gjelder primogenitur i forbindelse med Anerbenretten. Motsatsen er realdeling.

## Se også
* Odelsrett
Flaskefor

**Flaskefor** eller *flaskeskrin* er et skrin eller en kasse med flasker eller karafler til reisebruk. For å sikre innholdet er et flaskefor innredet med adskilte rom for hver enkelt flaske og ofte også med rom for glass til å drikke av. Flaskefor kan være trukket med lær utvendig og foret med tekstil innvendig for å beskytte innholdet mot støt og slitasje. Selve skrinet er laget av tre, gjerne bjørk eller annen hard ved for at det skal være stabilt, Flaskene i et flaskefor har gjerne firkantet tverrsnitt og kalles kantineflasker etter det franske ordet *cantine* for flaskefor.

Betegnelsen flaskefor kan også brukes om en forsyning av drikkevarer, gjerne til tur eller reise.

## Litteratur
* Korshavn, Jan Håvard (1994): *Norsk empire glass. Gjøvigs Glasværk 1807-1843.* Gjøvik. ISBN 82-09323-21-2
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Referanser


## Eksterne lenker
* Se flaskefor i DigitaltMuseum
Polymerpengeseddel

**Polymerpengeseddel** er en pengeseddel av polymer, som gjør dn både mer slitesterk og sikrere mot forfalskning enn tradisjonelle pengesedler av papir. Polymersedlene ble utvikla av Reserve Bank of Australia, Commonwealth Scientific and Industrial Research Organisation (CSIRO) og University of Melbourne. De første polymersedlene i sirkulasjon var australske dollar i 1988. I dag brukes denne typer sedler for ei rekke valutaer verden over.

## Eksterne lenker
* 
* Polymer bank notes of the world – Informasjon om alle verdens polymerpengesedler
Arne Berg (bygningshistoriker)

**Arne Berg** (født 23. januar 1917, død 6. mai 2012) var en norsk arkitekt, bygningshistoriker og museumsmann. Berg var utdannet arkitekt ved NTH i 1941, og arbeidet fra 1949 fram til pensjonsalder i 1984 ved Norsk Folkemuseum. Deretter hadde han kontor hos Riksantikvaren før han i 1994 ble ansatt som forsker ved Norsk institutt for kulturminneforskning. 

Oppmålingstegninger av gamle norske bygninger finnes spredt i flere arkiver, både i Norge og utlandet. På 1950-tallet tok Berg initiativet til Antikvarisk oppmålingskartotek, og sørget dermed for at mange av disse tegningene ble registrert i ett felles kartotek. Han ledet selv dette arbeidet. De fleste registrerte oppmålingene er av bygninger med en viss antikvarisk verdi. I kartoteket finnes også informasjon om tegninger av enkelte planlagte hus (fra før 1850-tallet), som aldri ble oppført. I tillegg er det registrert noen gamle prospekter, kart og andre tegninger som ikke er utført som oppmålinger.

Berg ble i 1990 tildelt Kongens fortjenstmedalje i gull.

I 2012 ble bøkene hans gjort tilgjengelige som e-bøker på familiens initiativ etter samarbeid med Universitetet i Oslo.

Berg lanserte hypotesen om at antallet stående loft fra middelalderen i et distrikt henger sammen med andelen selveiende bønder i distriktet. Andelen selveiende bønder i middelalderen og til rundt 1700 var størst i Agder, Telemark, Numedal og Hallingdal, og minst i Trøndelag og Sogn.  Av 178 toetasjes bygninger som Berg undersøkte, hadde om lag halvparten tydelig forskjell i tømrerarbeidet (hvordan stokkene var hogget til). 

## Bibliografi (utvalg)
* *Norske gardstun*,1968 (e-bok 2012)
* *Voss kyrkje*, 1977 (e-bok 2012)
* *Norske tømmerhus frå mellomalderen*, 6 bind,1989-1998 (e-bøker 2012) Bind 1

## Referanser


 

## Eksterne lenker
* E-bøker (iTunes)
Kantineflaske

**Kantineflaske** er en flaske av glass med firkantet tverrsnitt for å passe ned i et flaskefor. Navnet kommer av den franske betegnelsen *cantine* for flaskefor.

Typen går tilbake til 1500-tallet. Da ble det en firkantet flaske med rette vegger, kraftige rette skuldre og kort hals populær. Typen ble produsert i store mengder på europeiske glassverk på 1700- og 1800-tallet. De eldste hadde kvadratisk tverrsnitt, men etter hvert fikk de gjerne et mer rektangulært tverrsnitt. Kantineflasker kan ofte være dekorert med malt eller gravert dekor.

Formen lever videre  i dag, og Gilde akevitt selges i en moderne utgave av kantineflasken.

## Litteratur
* Korshavn, Jan Håvard (1994): *Norsk empire glass. Gjøvigs Glasværk 1807-1843.* Gjøvik. ISBN 82-09323-21-2
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Referanser


## Eksterne lenker
Se kantineflasker i DigitaltMuseum
Estimator

En **estimator** er en algoritme for å beregne et estimat basert på observerte verdier.

## Nøyaktighet
Målet med estimeringer er å ha en estimator som gir et så nøyaktig estimat som mulig. Det er derfor flere tallstørrelser som måler hvor god en estimator er som for eksempel gjennomsnittlig standardfeil.

## Egenskaper
Det er flere egenskaper en estimator kan ha som gjør den attraktiv, deriblant asymptotisk normalitet, effektivitet, konsistent og robusthet.

## Se også
* Effisiens
Enhetsrot

En **enhetsrot** er en tallstørrelse som angir i hvilken grad en variabel avhenger av tidligere verdier av samme variabel, en autoregressiv prosess. Denne egenskapen ved en variabel kalles stasjonæritet og er særlig tilstede i modeller som baserer seg på tidsserier som for eksempel økonomiske modeller.

## Se også
* Enhetssirkelen
Kosovorotka

**Kosovorotka** (russisk косоворо́тка, av *koso*, «skrå», og *vorotnik*, «krage») er ei vid, sid skjorte med lange ermer, lav ståkrage i halslinningen og frontåpning med knapper litt til venstre og halvveis ned på brystet. Kosovorotka er del av den tradisjonelle folkedrakten for menn i Russland. Skjorta blir vanligvis båret over buksene og ofte med et tøybelte med frynser knytt på bærerens venstre side. Finere skjorter er ofte dekorert med broderier i form av slaviske ornamenter langs kantene, på ermene, brystet og kragen.

## Historikk

### Kosovorotka
Kosovorotka ble tidligere brukt både som arbeidskittel og stasskjorte, som ytterplagg på sommeren, eventuelt sammen med vest, eller som inneplagg eller undertrøye, for eksempel under en fotsid kaftan eller kortere jakke. Plagget brukes nå bare som festplagg og i oppvisninger med folkekultur og liknende.

### Liknende skjorteplagg

#### Tolstovka
Kosovorotka er også omtalt som *tolstovka* («Tolstoj-skorte») etter dikteren Lev Tolstoj som ofte kledte seg i tradisjonell bondedrakt med vid, sid skjorte på sine gamle dager.

#### Rubasjka
Tradisjonelle «russerskjorter» og tunikaformede kjoler kan også kalles *rubasjka* (рубашка, «skjorte») eller *rubakha*  på russisk. Snitt, farger og materialer har variert. Åpninga foran har ofte også vært sentrert, ikke kun på sida, men vanligvis ikke helt ned som på jakker og «vestlige» skjorter.

#### Gymnasterka
Russiske soldater brukte gymnasterka, «russerbluser» som sommeruniform allerede før første verdenskrig. Opprinnelig var disse ofte hvite, men de fikk seinere en kamuflerende feltfarge. Også tropper i Den røde armé bar slike kitler fra 1920- til 1950-tallet. Plaggene fikk etter hvert både praktiske brystlommer, nedfelt krage og skulderklaffer.

#### Sorosjka
Ulike varianter av vide «bunadskjorter», gjerne hvite, broderte og med belte, forekommer i mange slaviske folkedrakter. En liknende kittel med broderier er for eksempel den ukrainske *[[sorosjka]]* (i flertall *sorosjki*, Сорочка på russisk brukes om «underskjorte», «nattskjorte», «nattkjole» og liknende).

## Se også
* Gymnasterka, russisk uniformsbluse
* Skjorte
* Trøye
* Bluse
* Kittel
* Busserull, arbeidskittel
* Kurta, løs sørasiatisk kjortel eller skjorte som blir brukt av kvinner og menn

## Eksterne lenker
* 
* Om tradisjonell russisk klesdrakt (på engelsk)
Taraji P. Henson

**Taraji Penda Henson** (født 1970) er en amerikansk skuespillerinne.

Hun er en av hovedolleinnehaverne i TV-serien *[[Person of Interest]]*.

## Privat
Hun har en sønn som heter Marcel (født 1995). Faren til barnet, som var hennes ungdomskjæreste, døde uventet to år senere.

## Karriere
Henson har spilt i filmer som *[[Four Brothers]]* (2005), *[[Smokin' Aces]]* (2006), David Finchers *[[Den fantastiske historien om Benjamin Button]]* (2008), *[[Date Night]]* (2010), Harald Zwarts *[[The Karate Kid (2010)|The Karate Kid]]* (2010) og Tom Hanks' *[[Det er aldri for sent, Larry Crowne]]* (2011).

Hun ble Oscar-nominert i kategorien for beste skuespillerinne i en birolle for sin innsats i *Den fantastiske historien om Benjamin Button* i 2009.

## Utvalgt filmografi
* *[[Hidden Figures]] * (2016) – Katherine Johnson
* *[[Person of Interest]]* (2011-) – Detective Jocelyn Carter
* *[[Det er aldri for sent, Larry Crowne]]* (2011) – B'Ella
* *[[The Karate Kid (2010)|The Karate Kid]]* (2010) – Sherry Parker
* *[[Date Night]]* (2010) – Detective Arroyo
* *[[Den fantastiske historien om Benjamin Button]]* (2008) – Queenie
* *[[Boston Legal]]* (2007–08) – Whitney Rome (17 episoder)
* *[[Talk to Me]]* (2007) – Vernell Watson
* *[[Smokin' Aces]]* (2006) – Sharice Watters
* ** (2006) – Christina (1 episode)
* *[[Something New (film)|Something New]]* (2006) – Nedra
* *[[House M.D.|House]]* (2005) – Moira (1 episode)
* *[[Four Brothers]]* (2005) – Camille Mercer
* *[[Hustle & Flow]]* (2005) – Shug
* *[[The Division]]* (2003–04) – Inspector Raina Washington (14 episoder)
* *[[Jessica Fletcher (TV-serie)|Murder, She Wrote: The Last Free Man]]* (2001) – Bess Pinckney (TV-film)
* *[[Pacific Blue (TV-serie)|Pacific Blue]]* (1999) – Rhonda (1 episode)
* *[[Akutten]]* (1998) – Elan / Patrice Robbins (2 episoder)

## Referanser


## Eksterne lenker
*
Alenfit

**Alenfit** var et av 11 skipreider i Nordhordland. Mobiliseringsområdet omfattet størstedelen av nåværende Lindås kommune, helt eller delvis de nåværende sognene Seim, Alversund og Hamre, deler av Osterøy kommune, samt deler av Radøy kommune.

## Referanser
I’ll Get You

**«I'll Get You»** er en sang av The Beatles som ble skrevet av Lennon/McCartney. Sangen ble utgitt 23. august 1963 som B-side til gruppens fjerde britiske singel *[[She Loves You]]*.

## Bakgrunn

John Lennon og Paul McCartney skrev sangen i hjemmet til Lennons tante i gaten Menlove Avenue, Liverpool. Det var sjeldent de skrev der siden Lennons tante ikke var overbegeistret for deres musikk. Versene starter med ordet «imagine»; noe Lennon ville gjøre åtte år senere i komposisjonen «Imagine». Det å starte setninger med «imagine» og «picture» var inspirert av Lewis Carroll. Et akkordskifte fra D-dur til A-moll (forekommer i strofen to pretend) er tatt fra «All My Trials» med Joan Baez som ble utgitt på hennes debutalbum *[[Joan Baez]]*. McCartney hadde denne platen

## Innspilling
Sangen het «Get You in the End» da de spilte den inn 1. juli 1963 i Abbey Road Studios. Hvor mange tagninger som ble innspilt, finnes det ikke dokumentasjon på lenger. Men de gikk igang med den etter at de hadde gjort seg ferdig med «She Loves You». Det finnes ikke noe instrumentalparti i «I'll Get You». Derfor måtte George Harrison spille et rytmemønster i stedet. Lennon og McCartney synger hver strofe sammen; noen ganger i harmoni. Som vanlig sang Lennon de dypeste tonene, mens McCartney tok seg av de høyeste, og i denne sangen gjorde de ikke noe unntak i så måte.

## Besetning

*John Lennon: rytmegitar, vokal
*Paul McCartney: bass, vokal
*George Harrison: elektrisk gitar
*Ringo Starr: trommer

## «I'll Get You» versjoner fremført i BBC Radio

Ingen av disse versjonene ble med på *[[Live at the BBC]]* (utgitt 1994), men de har alle havnet på bootlegs.

Det finnes et konsertopptak av «I'll Get You» som ble utgitt i 1995 på *[[Anthology 1]]*. Opptaket er i fra 13. oktober 1963 da de spilte i London Palladium.

## Andre albumutgivelser hvor «I'll Get You» er inkludert
**[[The Beatles' Second Album]]* &ndash; utgitt 10. april 1964.
**[[Rarities (Beatles-album UK)|Rarities]]* &ndash; utgitt 2. desember 1978.
**[[Past Masters|Past Masters 1]]* &ndash; utgitt 7. mars 1988.

## Referanser


## Eksterne lenker
* Sangteksten (presentert på The Beatles' offisielle webside)
Shirasebreen

**Shirasebreen** er en isbre i den østre delen av Dronning Maud Land. Den strømmer nordover fra Thorshavnheiane og ut i Lützow-Holmbukta, mellom Prins Harald Kyst og Kronprins Olav Kyst.

Området ble oppdaget og beskrevet som en bukt, Instefjorden, av Thorshavn-ekspedisjonen 1936–37. Undersøkelser utført av japanske forskningsekspedisjoner mellom 1957 og 1962 avslørte en stor isbre som ble navngitt etter Nobu Shirase, leder for den japanske antarktisekspedisjonen 1910–12.

## Kilder
*
*
Kayabreen

**Kayabreen** er en isbre i den østre delen av Dronning Maud Land. Den består av to isstrømmer som møtes nord for Innhovde og strømmer videre nordover på østsiden av Flettehøgda ved den sørvestre delen av Lützow-Holmbukta.

Området ble kartlagt av norske kartografer basert på flyfotografier tatt under Thorshavn-ekspedisjonen 1936–37. Ytterligere undersøkelser har blitt utført av japanske forskningsekspedisjoner (JARE) mellom 1957 og 1984. Breen er navngitt etter Seiji Kaya (1898-1988), president i Japans vitenskapsråd og grunnleggeren av JARE.

## Kilder
*
*
Jerusalemsyndromet

**Jerusalemsyndromet** inneholder gruppe mentale fenomener som involverer nærvær av religiøst besatte ideer, vrangforestillinger eller andre psykotisk-lignende opplevelser utløst av besøk i Jerusalem. Fenomenet er ikke begrenset til bestemte religioner eller trosretninger, men har påvirket muslimer, kristne og jøder av ulike bakgrunner.

Den mest kjente, men ikke mest utbredte, manifestasjonen av Jerusalem-syndromet er der en person, som tidligere ikke har vist noen tegn på tilknyttet psykopatologi, blir psykotisk ved ankomst i Jerusalem. Psykosen er da preget av noe intenst religiøst-relatert, f.eks. at man tror man er en kjent person innenfor religionen eller føler en ustoppelig trang til å synge salmer, holde seg ren, spre religiøse budskap, osv. Som oftest blir personen helt mentalt balansert etter noen uker etter avreise fra Jerusalem. 

Det religiøse fokuset ved Jerusalemsyndromet skiller den fra andre fenomener, som Stendhals syndrom eller Parissyndromet.  

 
## Typer
### Type I
Denne typen av syndromet bygger på en tidligere psykotisk sykdom, før besøk i Jerusalem. De har som regel reist til Jerusalem grunnet religiøse ideer, gjerne med et mål eller bestemte  tanker om handlinger som trengs å bli gjort ved ankomst eller under oppholdet i Jerusalem. Typisk her er at den påvirkede personen tror han selv er en viktig historisk religiøs person eller være under innflytelse av viktige religiøse ideer (som Messiahs ankomst eller tilbakekomsten til Kristus).

### Type II
Syndromet er grunnet eller komplisert grunnet idosynkratiske (særegne) ideer. Dette betyr nødvendigvis ikke at det er grunnet en mental sykdom, men heller en enorm besettelse av Jerusalems betydning. 

### Type III
Syndromet er diskret, ikke grunnet tidligere mental sykdom. Dette beskrives ved den mest kjente typen av syndromet, der en tidligere mentalt balansert person blir psykotisk etter ankomst ved Jerusalem. Psykosen er karakterisert ved en intens tro av å være en religiøs person. Personen blir som regel mentalt avbalansert, og i normal sinnstilstand, etter noen uker, eller ved å reise fra Jerusalem. Denne typen diagnostiseres innenfor kategorien «kort psykotisk episode», selv om enkelte symptomer avviker.

## Referanser
Apache-lisensen

**Apache-lisensen** (eller ASL) er en programvarelisens utviklet av Apache og benyttes av alle Apache-prosjekter. Den ble først utviklet for Apache HTTP webserver i 1999. I motsetning til copyleft lisensene som er restriktive i hva man kan gjøre med programvaren, så er Apache-lisensen en såkalt "permissive" lisens, i samme familie som BSD-lisensen og MIT-lisensen. Dette har gjort den attraktiv i kommersielle prosjekter i og med at man ikke risikerer å måtte åpne opp all sin egen programvare som følge av at man tar ibruk ASL-lisensiert programvare.

Et eksempel på dens popularitet er at Microsoft i 2009 valgte å open-source egne prosjekter under ASL istedenfor sine egne Ms-PL og Ms-RL. Et annet eksempel er at Oracle i 2011 valgte Apache og Apache-lisensen for OpenOffice når de besluttet å ikke selv fortsette satsingen. Nok et eksempel er Citrix sin flytting av CloudStack til Apache

## Versjoner
Det er versjon 2.0 som er den gjeldende versjonen som skal benyttes i dag. Den originale versjonen var 1.0 og det finnes en versjon 1.1 fra 2000.

## Se også
*GNU General Public License
*MIT-lisensen
*BSD-lisensen

## Referanser


## Eksterne lenker
*
Great Lake Swimmers

**Great Lake Swimmers** er et kanadisk band i sjangeren folk rock og indie. Bandet ledes av vokalist og gitarist Tony Dekker og kommer opprinnelig fra Wainfleet, Ontario, men holder til i Toronto. Erik Arnesen, Greg Millson, Bret Higgins og Miranda Mulholland utgjør resten av besetningen. 

## Diskografi

### Albumer
* *[[Great Lake Swimmers (album)|Great Lake Swimmers]]* (2003)
* *[[Bodies and Minds]]* (2005)
* *[[Ongiara]]* (2007)
* *[[Lost Channels]]* (2009)
* *[[New Wild Everywhere]]* (2012)

### EP-er
* *[[Hands in Dirty Ground]]* (2006)
* *Live at the Church of the Redeemer* (2007)
* *[[The Legion Sessions]]* (2009)

## Eksterne lenker
*
Flyt (psykologi)

**Flyt** (engelsk: *flow*) er et psykologisk begrep som først og fremst er blitt utforsket av sosialpsykologen Mihály Csíkszentmihályi og betegner en tilstand der man blir så oppslukt av en aktivitet at man glemmer tid og sted. En tilstand av flyt innebærer blant annet at man er motivert, tilfreds og går i ett med selve aktiviteten man holder på med slik at man glemmer seg selv og føler at man lever i nuet. Flyt oppstår når man opplever at utfordringene aktiviteten stiller til en er i overensstemmelse med de forutsetningene man har for å mestre utfordringene. Csíkszentmihályi begynte å bruke begrepet etter å ha sett kunstnere bli fullstendig oppslukt av arbeidet sitt, men utvidet siden med studier av folk som presterte ekstremt godt innen mange ulike felter.

Flere universiteter ved den amerikanske vestkysten drev studier av hjerneaktiviteter i 1980-årene. Foruten å kartlegge hjernehalvdelenes betydning for forskjellige aktiviteter, kom en fram til at flyt-tilstanden ble oppnådd ved at den høyre hjernehalvdelen tok over styringen fra den tids- og detaljorienterte venstresiden.

## Se også
* Positiv psykologi

## Referanser


## Litteratur
*Csikszentmihalyi, M. (1997) Finding Flow: The Psychology of Engagement with Everyday Life. Basic Books, New York.
*Rønning, Barbro (red.) (2005): Flyt : en nøkkel til kreativitet og innovasjon. Trondheim : Tapir
*Irgens, E. J. og Wennes, G. (red.) (2010): Kunnskapsarbeid. Bergen: Fagbokforlaget
Skallebreen

**Skallebreen** er en isbre i den østre delen av Dronning Maud Land. Den strømmer på østsiden av Skallen i den indre delen av Lützow-Holmbukta.
 
Breen er kartlagt basert på flyfotografering og undersøkelser gjennomført under japanske forskningsekspedisjoner mellom 1957 og 1962. Den er oppkalt etter det nærliggende fjellet Skallen.

## Kilder
*
*
Hazukibreen

**Hazukibreen** er en isbre i den østre delen av Dronning Maud Land. Den ligger nord for Hovdebukta og renner ut på østkysten av Lützow-Holmbukta.

Breen ble undersøkt av en japansk forskningsekspedisjon i 1981 og navngitt etter måneden august.

## Referanser




## Eksterne lenker
*
Karin Beate Theodorsen

**Karin Beate Theodorsen** (født 1944) er en norsk fagforeningskvinne og SV-politiker.

Hun er cand.philol. fra Universitetet i Oslo (UiO) og arbeidet i skoleverket i Kirkenes i flere år. Han var også medlem av kommunestyret og formanskapet i Sør-Varanger og var også vararepresentant til Stortinget for Finnmark i perioden 1989-1993. Hun arbeidet deretter i mange år i LOs internasjonale avdeling, blant annet som nestleder 1996-2007 og som LOs internasjonale sekretær og leder av avdelingen i perioden 2007-2014, og etterfulgte dermed Ingunn Yssen. Hun har vært styremedlem i Fafo Institutt for anvendte internasjonale studier og har vært leder for Oslo Kvinnesaksforening og medlem av arbeidsutvalget i Norsk Kvinnesaksforening. Hun var også medstifter av Norges kvinnelobby.

Hun er gift med Aslak Syse.

## Referanser


## Eksterne lenker
*
Rudshøgda stasjon

**Rudshøgda stasjon** er en jernbanestasjon på Dovrebanen ved Rudshøgda i Ringsaker kommune i Innlandet fylke. Den ble åpnet som stoppested i 1915, 1917 oppgradert til stasjon og 1929 nedgradert til stoppested igjen. Fra 1945 hadde Rudshøgda status som stasjon igjen, denne ble fjernstyrt i 1966 og fikk senere status som kryssingsspor.

## Litteratur
* 
* 

## Eksterne lenker
Stjørdal kommunestyre 1992–1995

**Stjørdal kommunestyre 1992–1995** bestod av 53 representanter. Arbeiderpartiet og Høyre dannet flertall. Alf Daniel Moen (Ap) var ordfører og Einar Wollebæk Andersen (H) var varaordfører de to første årene, og så byttet de roller. Ordførervalg midtveis i perioden opphørte med den nye kommuneloven av 1995.

## Representanter etter parti
Følgende representanter ble fast innvalgt:

## Se også
*Kommunestyrevalg i Stjørdal

## Referanser
Albrecht, hertug av Württemberg

**Albrecht, hertug av [[Württemberg]]** (fullt tysk navn: **Albrecht Maria Alexander Philipp Joseph Herzog von Württemberg**) (født 23. desember 1865 i Wien, død 31. oktober 1939 i Althausen) var en tysk feltmarskalk og overhode for Huset Württemberg.

## Liv og virke
### Bakgrunn
Hertug Albrecht ble født i Wien som eldste barn til hertug Philipp av Württemberg (født 30. juli 1838 i Neuilly-sur-Seine, døde 11. oktober 1917 i Stuttgart) og hans kone Erkehertuginne Maria Theresa av Østerrike (født 15. juli 1845 i Wien, døde 8. oktober 1927 i Tübingen), datter av Erkehertug Albrecht, hertug av Teschen.

Han var tippoldebarn av Fredrik II Eugen av Württemberg.

### Første verdenskrig
Ved utbruddet av første verdenskrig ledet han den tyske 4. armé under slaget om Ardennene i august 1914. Etter denne seieren ledet han arméen ved slaget ved Marne og i oktober samme år under slaget ved Yser. I 1915 ledet han de tyske styrkene ved det andre slaget ved Ypres der giftgass ble brukt for første gang i stor skala.

Han mottok Pour le Mérite i august 1915 og ble forfremmet til generalfeltmarskalk i august 1916.

I februar 1917 ble Albrecht armégruppesjef ved fronten i Elsass og Lothringen, en kommando han stod i til krigens slutt.

### Etter krigen
Albrecht var tronarving til Kongedømmet Württemberg, men ble aldri kronet til konge på grunn av oppløsningen av det tyske keiserriket og etableringen av Weimarrepublikken etter første verdenskrig. Han ble overhode for Huset Württemberg ved Vilhelm II av Württembergs død 2. oktober 1921.

Hertug Albrecht døde i Althausen 29. oktober 1939. Hans sønn Philipp Albrecht, Hertug av Württemberg ble så overhode for Huset Württemberg.

## Referanser


## Litteratur
* *Württemberg unter der Regierung König Wilhelms II.* hrgeg. v. V. Bruns. Stuttgart 1916.
* 
* 
* Eberhard Fritz: *Claus Schenk Graf von Stauffenberg und die Herzöge von Württemberg. Überlegungen zu den Motiven des Attentats vom 20. Juli 1944.* I: *Zeitschrift für Hohenzollerische Geschichte.* 47, 48/2012. s. 225–261.
Stjørdal kommunestyre 1995–1999

**[[Stjørdal]] kommunestyre 1995–1999** bestod av 51 representanter. Alf Daniel Moen fra Arbeiderpartiet var ordfører, og Per Morten Teigen fra Sosialistisk Venstreparti var varaordfører. De ble også valgt med støtte fra Kristelig Folkeparti.

## Representanter etter parti
Følgende representanter ble fast innvalgt:

## Referanser


## Se også
*Politikk i Stjørdal
Sprint-NM på skøyter 1971

**Sprint-NM på skøyter 1971** ble avholdt på Gjøvik stadion på Gjøvik 9. og 10. januar 1971.Teknisk arrangør var Gjøvik Skøiteklub.

Dette var det andre offisielle Norgesmesterskapet i sprint i hurtigløp på skøyter for herrene, og hvor Magne Thomassen fra Trondhjems Skøiteklub forsvarte sin tittel fra fjorårssesongen. Det var samtidig første gang at damene hadde sitt mesterskap i sprint på skøyter. Her var det Lisbeth Berg som vant, senere kjent som Lisbeth Korsmo.

## Mesterskapsrekorder

Siden dette var det første sprint-mesterskapet for damer var det ingen tidligere mesterskapsrekorder for disse.

## Sammenlagt damer senior

:(3s) = Vinner på grunn av 3 distanse-seire.
:dns = did not start = ikke startet

## Sammenlagt herrer senior

:NR = Norsk rekord
:* = dømt etter på lik tid i samme parløp
:f = med fall

## Kilder
* 
* 
* 
* 

## Eksterne lenker
*  
*
Stjørdal kommunestyre 1999–2003

**Stjørdal kommunestyre 1999–2003** bestod av 51 representanter. Senterpartiet, Høyre, Fremskrittspartiet, Kristelig Folkeparti og Venstre hadde flertall. Johan Arnt Elverum (Sp) var ordfører, og Einar Fløttum (H) var varaordfører.

## Representanter etter parti
Følgende representanter ble valgt inn:

## Se også
*Kommunestyrevalg i Stjørdal

## Referanser
Soga om Håvard Isfjording

**Soga om Håvard Isfjording** (norrønt *Hávarðar saga Ísfirðings*) er en islendingesaga fra 1300-tallet. Historien foregår i Ísafjörður på 900/1000-tallet og handler om *Håvard den halte*, om at naboen Torbjørn (*Þorbjörns Þjóðrekssonar*) dreper Håvards sønn *Olav*, og om Håvards hevn etter tre år i sorg. Sagaen skiller tydelig mellom gode (Håvard) og onde (Torbjørn).

Historien er trolig basert på den eldre sagaen *Saga Þorbjarnar ok Hávarðar hins halta*, som er tapt. Den er bare kjent i yngre papirmanuskripter fra 1600-tallet. Sagaen ble oversatt til nynorsk av Matias Skard i 1907, og gjenutgitt i 1930 i serien Norrøne bokverk. Siste norske oversettelse *Soga om Håvard Isfjording* ved Lars S. Vikør i fembindsverket *Islendingesagaene*, 2014.
 
## Referanser


## Eksterne lenker
* heimskringla.no, norsk fulltekst
* Wild Westerners: Fóstbræðra saga and Hávarðar saga Ísfirðings fra bloggen «The Saga-Steads of Iceland: A 21st-Century Pilgrimage»
8. etappe av Giro d’Italia 2012

**8. etappe** av Giro d'Italia 2012 gikk over 229 km, fra Sulmona	til Lago Laceno. Det var den nest lengste etappen i årets Giro d'Italia. Etappen gikk i et kupert terreng og ble vunnet av Domenico Pozzovivo. Han rykket fra hovedfeltet noen kilometer før mål og fikk luken han trengte til å holde inn. Ryder Hesjedal kom inn i gruppen med sammenlagtfavoritter like bak, og beholdt ledertrøyen sin. Joaquim Rodríguez tok inn 8 sekunder på Hesjedal etter at han spurtet inn  til en tredjeplass og fikk 8 bonussekunder. De to norske Gabriel Rasch og Alexander Kristoff kom inn med grupettoen, på en 164. og 176.-plass, over 21 minutter bak etappevinneren. 

## Manglende ryttere
* **169**  Dennis van Winden (RAB) Brøt
* **173**  Daniele Bennati (RSN) Ikke-startende

## Referanser


## Eksterne lenker
*  Resultater på gazzetta.it
*  Resultater på gazzetta.it
2012 i Frankrike

__NOTOC__
Begivenheter i året **[[2012]] i [[Frankrike]]**.

## Sittende ledere av forvaltningen
* President – 
* #Nicolas Sarkozy (Union pour un mouvement populaire) (16. mai 2007-15. mai 2012)
* #François Hollande  (Parti socialiste) (siden 15. mai 2012)
* Statsminister – 
* #François Fillon (Union pour un mouvement populaire) (17. mai 2007-15. mai 2012)
* #Jean-Marc Ayrault (Parti socialiste) (siden 15. mai 2012)
* Senatspresident: Gérard Larcher (Union pour un mouvement populaire) (siden 1. oktober 2008)
* Nasjonalforsamlings president: Bernard Accoyer (Union pour un mouvement populaire) (siden 26. mai 2007)

## Hendelser
* 22. april og 6. mai – Presidentvalget i Frankrike 2012

## Dødsfall
* 14. februar &ndash; Henri-Germain Delauze, ingeniør og dykker, grunnlegger av COMEX, 82
* 15. februar &ndash; Jacques Duby, skuespiller, 89  (født )
* 22. februar &ndash; Rémi Ochlik, fotograf, 28  (født )
* 25. februar &ndash; Maurice André, trompetist, (78) (født )
* 28. mars &ndash; Eduard Steinberg, 76, maler, (76) (født )

## Eksterne lenker
*
Bestefarparadokset

**Bestefarparadokset** er et foreslått paradoks innenfor tidsreiser. Paradokset går ut på at det er mulig å reise tilbake i tid for å drepe sin biologiske bestefar, før ens far har blitt født. Dette vil resultere at man aldri ville blitt unnfanget eller født, og heller ikke ville kunne bygge noen tidsmaskin, og dermed ikke kunne hindret sin egen fødsel. 

Problemet er egentlig mer avansert enn bare et spørsmål om å eksistere. Paradokset stiller spørsmålet om tidsreise (tilbake i tid) er mulig eller ikke.

Paradokset ble først beskrevet av science fiction-forfatteren René Barjavel i boka *Le Voyageur Imprudent* fr 1943.

## Referanser
7. serierunde i Adeccoligaen 2012

**7. serierunde i [[Adeccoligaen 2012]]** ble i tråd med tradisjoner spilt som full serierunde onsdag den 16. mai.



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Toaripi Lauti

**Toaripi Lauti** (født 28. november 1928 på Papua Ny-Guinea, død 25. mai 2014 på Funafuti) var en tuvalsk politiker. Han ble landets første statsminister da Tuvalu ble selvstendig i 1978, et verv han hadde fram til han ble avsatt 8. september 1981 etter en investeringsskandale. Ryktet hans tok seg seinere opp igjen, og han ble landets tredje generalguvernør fra 1. oktober 1990 til 1. desember 1993. Han er storkorsridder av Sankt Mikaels og Sankt Georgs orden.
Tomu Sione

**Tomu Sione** (født 17. november 1941, død april 2016) var en tuvalsk politiker. Han var Tuvalus generalguvernør fra 1993 til 1994. Han var senere parlamentsmedlem i flere perioder. Han er storkorsridder av Sankt Mikaels og Sankt Georgs orden og er tildelt Order of the British Empire.

## Referanser
Gina Krog-prisen

**Gina Krog-prisen** er en pris som har blitt utdelt av Norsk Kvinnesaksforening siden 2009. Prisen er oppkalt etter Gina Krog, som var en av organisasjonens grunnleggere. Prisen deles ut til personer som «i Gina Krogs ånd har gjort en betydelig innsats for å fremme og synliggjøre feministiske saker». NKF forstår feminisme eller kvinnesak som kampen for et likestilt samfunn og alle jenters og kvinners rettigheter på demokratisk grunn og informert av en menneskerettstenkning. I dette ligger det at prisvinnernes innsats må kunne identifiseres med dette idégrunnlaget. Gina Krog stod selv for en konsekvent og prinsippfast likestillingslinje forankret i et liberalt samfunnssyn, der det avgjørende var at alle uansett kjønn skulle ha lik adgang til alle samfunnets arenaer. Hun var tilhenger av en saksfokusert, reformistisk arbeidsform gjennom systematisk arbeid for lovendringer for å oppnå politisk og juridisk likestilling av kjønnene.

Prisvinneren utpekes av Gina Krog-komiteen.

## Prisvinnere
* 2009 – Historikerne Ida Blom, Gro Hagemann, Elisabeth Lønnå, Aslaug Moksnes og Elisabeth Aasen
* 2010 – Filmregissør Anja Breien
* 2012 – Daglig leder for Krisesentersekretariatet Tove Smaadahl
* 2014 – Norges første kvinnelige stortingspresident Kirsti Kolle Grøndahl
* 2016 – Forfatter Amal Aden
* 2018 – De skamløse jentene (Nancy Herz, Sofia Nesrine Srour og Amina Bile)
* 2020 – Jussprofessor Anne Hellum

## Referanser




## Eksterne lenker
* Om Gina Krog-prisen
1933 i Frankrike

__TOC__
Begivenheter i året **[[1933]] i [[Frankrike]]**.

## Sittende ledere av forvaltningen
* President: Albert Lebrun (Alliance Républicaine Démocratique) (10. mai 1932-11. juli 1940)
* Statsminister: 
** Joseph Paul-Boncour (PRS Cartel des gauches) (18. desember 1932 – 31. januar 1933)
** Édouard Daladier (Parti radical Cartel des gauches) (31. januar 1933 – 26. oktober 1933)
** Albert-Pierre Sarraut (Parti radical Cartel des gauches) (26. oktober 1933 – 26. november 1933)
** Camille Chautemps (Parti radical Cartel des gauches) (26. november 1933 – 30. januar 1934)
## Hendelser
* 30. januar – Édouard Daladier danner regjering i Frankrike.
* 15. juli – Firemaktspakten blir undertegnet av Storbritannia, Frankrike, Tyskland, og Italia.
* 30. august – Air France begynner sine flygninger med 250 fly.
* 24. desember – Lagny-Pomponne jernbaneulykken mellom Lagny og Pomponne (øst for Paris) etterlater over 200 døde, den nest verste jernbaneulykken i Frankrikes historie.

## Sport
* 27. juni – Tour de France starter.
* 23. juli – Tour de France avsluttes, vunnet av Georges Speicher.
* Sykkelrittet Paris–Nice arrangeres for første gang.
* Desember - En oppvisningskamp mellom Storbritannia og Australia i Paris' Stade Pershing inspirer til å starte rugbyligaen i Frankrike.

## Fødsler
* 8. januar – Jean-Marie Straub, filmmaker
* 17. januar – Sadruddhin Aga Khan, FNs høykommissær for flyktninger (død )
* 17. januar – Dalida, sanger (død )
* 15. mars – Philippe de Broca, filmregissør (død )
* 30. mars – Jean-Claude Brialy, skuespiller og regissør (død )
* 1. april – Claude Cohen-Tannoudji, fysiker
* 21. mai – Maurice André, trompetist (død )
* 22. juni – Jacques Martin, TV-programleder og produser (død )
* 27. juni – René-Jean Jacquet, fotballspiller (død )
* 18. juli – Cécile Guillame, første kvinne som graverte franske frimerker (død )
* 18. juli – Jean Yanne, humorist, skuespiller og filmregissør (død )
* 30. november – Jeanloup Sieff, fotograf (død )

## Dødsfall

* 2. september - Georges Leygues, politiker (født )
* 5. oktober - Renée Adorée, skuespillerinne (født )
* 29. oktober – 
** Albert Calmette, lege, bakteriolog og immunolog (født )
** Paul Painlevé, matematiker og politiker (født )
* 3. november - Pierre Paul Émile Roux, lege, bakteriolog og immunolog (født )
* Maurice de la Taille, prest og forfatter (født )

## Bildegalleri

Henri_Duparc.jpg|Henri Duparc(1848–1933)


## Referanser


## Eksterne lenker
*
Hæstad

**Hæstad** kan sikte til:

*Kristoffer Hæstad, fotballspiller
*Morten Hæstad, fotballspiller

## Se også

*Hestad
*Hæstad kirke
Walter Henry Medhurst

**Walter Henry Medhurst** (kinesisk: 麥都思, født 29. april 1796 i London, død 24. januar 1857 i London) var en engelsk kongregasjonalistisk kinamisjonær og en av de de tidlige oversettere av Bibelen til kinesiske språk.

Medhurst, som var trykkeriutdannet, ble i ung alder interessert i kristen misjon, og seilte i 1816 til Malacca, der London Missionary Societys misjonsstasjon drev et trykkeri. Det tok ham ikke lang tid å lære seg malayisk, og tilegnet seg etterhvert også en innsikt i kinesisk skrift og kunne delta i enkel konversasjon på to eller flere kinesiske språk.

Han ble ordinert i Malacca i 1819, og ble engasjert i misjonsarbeid i Penang og så i Batavia. Det det var sluttet fred med Kina i 1842 dro han til Shanghai, og grunnla der *London Missionary Society Press* (墨海書館) sammen med William Muirhead, Joseph Edkins og William Charles Milne. Han forble der til 1856, og la et solid fundament for misjonsarbeidet.

Medhursts primære arbeid var som medlem av en komite som reviderte eksisterende kinesiske versjoner av Bibelen. I 1840 var han med i en firergruppe (sammen med Karl Gützlaff, Elijah Coleman Bridgman og John Robert Morrison) som samarbeidet om en ny bibeloversettese. 

Denne oversettelsen, ferdigstilt i 1847, er den som ble kjent og benyttet av den revolusjonære bondeopprørsleder Hong Xiuquan (som Medhurst kalte *Hung-Sew-Tseuen*) av *Taiping Tianguo*-bevegelsen (Taipingopprøret).

Oversettelsen var på klassisk kinesisk. Senere oversatte Medhurst Det nye testamente, sammen med John Stronach og Wang Tao, til den form for mandarin som ble talt i Nanking.

Han utarbeidet også to ordbøter, * Chinese-English* og * English-Chinese*, begge i to bind. Han presenterte også  Hong Xiuquans lære for det engelskspråklige publikum.

Medhurst var en produktiv forfatter, oversetter og redaktør. Han forlot Shanghai i 1856, med svekket helse, og døde to dager etter hjemkomsten til London, den 24. januar 1857.

## Verker i utvalg
**A Dictionary of the Hok-këèn Dialect of the Chinese Language: According to the Reading and Colloquial Idioms: Containing about 12,000 Characters* ISBN 1-86210-067-5
*''The Foreigner in far Cathay'' , London: Edward Stanford. University of Hong Kong Libraries, Digital Initiatives, China Through Western Eyes,
*''China: its state and prospects, with special reference to the spread of the gospel; containing allusions to the antiquity, extent, population, civilization, literature, and religion of the Chinese'' , London: J. Snow. University of Hong Kong Libraries, Digital Initiatives, China Through Western Eyes

## Referanser
Wang Tao

**Wang Tao** er navnet til flere personer:

*Wang Tao (tre riker) (王導, 276&ndash;339), kinesisk minister i de tre rikers tid
*Wang Tao (1828–1897) (王韜, 1828&ndash;1897), kinesisk oversetter og publisist under Qingdynastiet
*Wang Tao (bordtennisspiller) (王涛, født 1967), kinesisk bordtennisspiller
*Wang Tao (skytter) (王涛, født 1982), kinesisk sportsskytter
Simon Norrthon

**Erik Simon Norrthon** (født 4. august 1967 i Fosie, Malmö) er en svensk skuespiller. Han studerte ved Teaterhögskolan i Stockholm 1989&ndash;92.

## Filmografi (utvalg)
* 1993 – *[[Allis med is]]* (TV)
* 1993 – *[[Tala! Det er så mørkt]]*
* 1994 – *[[Rapport till himlen]]* (TV)
* 2000 – *[[Det nya landet]]* (TV)
* 2003 – *[[Kvarteret Skatan]]* (TV)
* 2003 – *[[Kommer du med mig då]]*
* 2005 – *[[Medicinmannen]]* (TV)
* 2006 – *[[Wallander &ndash; Blodsband]]*
* 2006 – *[[LasseMajas detektivbyrå (film)|LasseMajas detektivbyrå]]* (TV, *[[Julkalendern]]*)
* 2010 – *[[Hotell Gyllene Knorren]]* (TV, *[[Julkalendern]]*)

## Referanser


## Eksterne lenker
*
Jacob Tomlin

**Jacob Tomlin** (født 28. oktober 1793 i Standen Hall i Lancashire i England, død 5. september 1880 i Ilchester) var en protestantisk misjonær i London Missionary Societys tjeneste i Siam og i det sene Qingdynasti i Kina.

Jacob Tomlin var sønn av John Tomlin fra North Riding (Yorkshire) og Tabitha Rawthorne. Han fikk sin høyere utdannelse ved St. John's College i Cambridge.

I 1826 reiste Tomlin for London Missionary Society til Malacca. I 1828 og 1829 oppholdt han seg i ni måneder Siam og forfattet en beretning om sine opplevelser der, blant andre om hendelser vedrørende kong Anuvong av Vientiane. Han virket også i Kina.

I 1836 vendte han hjem til England.  I 1845 ble han hjelpepredikant i Liverpool, og senere i Yorkshire og Derbyshire. I 1860-årene var han *vicar* i Irchester (Northamptonshire) og forble der til 1877.

Jacob Tomlin døde i 1880 i Irchester og etterlot seg to døtre, Emily og Harriet, som begge var født i Malacca.

## Verker
* Jacob Tomlin: *Journal of a nine months' residence in Siam*. London 1831, se Google Books 
* Jacob Tomlin: Missionary Journals and Letters  London: James Nisbet and Co. [digitized by University of Hong Kong Libraries, Digital Initiatives, "China Through Western Eyes.", 1844 ]

## Referanser


## Litteratur
* 
*
Scandinavian Economic History Review

***Scandinavian Economic History Review*** er et økonomihistorisk forskningstidsskift. Artiklene omhandler økonomi-, bedrifts- og sosialhistorie. De fleste artikler omhandler skandinaviske emner. Tidsskriftet utgis av Scandinavian Society for Economic and Social History. 

Blant organisasjoner hvor abonnement på Scandinavian Economic History Review inngår er Dansk Forening for Økonomisk og Social Historie og Norsk Økonomisk Historisk Forening
Wang Hai

**Wang Hai** (kinesisk: 王海, pinyin: *Wáng Hǎi*, født 19. januar 1926 i Weihai i provinsen Shandong i Kina, død 2. august 2020) var et kinesisk flyveress under Koreakrigen (1950–1953). Under krigen skjøt han ned eller skadeskjøt ni amerikanske fly.  

Etter krigen ble han forfremmet til øverstkommanderende av en luftdivisjon og ble også visesekretær for det kinesiske kommunistiske parti i Guangzhou militærregions luftvåpen. Han ble pensjonert i 1992, og fikk graden luftmarskalk i august 1998. 

I oktober 2010 ledet han en kinesisk delegasjon til Pyongyang for å minnes 60-årsdagen for de kinersiske frivillige i Koreakrigen.   

## Referanser


## Eksterne lenker
* https://web.archive.org/web/20150924100100/http://www.sd.xinhuanet.com/sdsq/2006-03/02/content_6366248.htm
* http://news.163.com/08/0611/08/4E54I3BL00011247.html
Anna Stang

**Anna Stang** (født **Anna Sophie Margrethe Holmsen** 18. mai 1834 i Kristiania, død 23. desember 1901 i Kristiansand ) var en norsk kvinnesaksforkjemper. Hun var den første kvinnen som ble *Formand* i Norsk Kvinnesaksforening, som hun ledet fra 1885 til 1886 etter at Hagbart Berner hadde gått av som foreningens første formann. Hun drev en privat pikeskole på Kongsvinger i 17 år. Anna Stang var gift med statsminister Jacob Stang, og i sin levetid ble hun derfor titulert som «Statsministerinde». De var foreldre til forsvarsminister Georg Stang.

## Referanser
Sekretariatet til Kinas kommunistparti

**Sekretariatet til Kinas kommunistparti** (forenklet kinesisk: 中国共产党中央委员会书记处, tradisjonell kinesisk: 中國共產黨中央委員會書記處, pinyin: *Zhōngguó Gòngchǎndǎng Zhōngyāng Wěiyuánhuì Shūjìchù*), fullt navn *Sekretariatet til Kinas kommunistpartis sentralkomité*,  er iverksettingsorganet til Kinas kommunistparti.

Sekretariatets mest betydningsfulle oppgave dreier seg om personellbeslutninger både i parti og stat (skjønt ikke i det militære).

Sekretariatet støtter arbeidet for politbyrået og politbyråets stående komité. Det er også involvert i koordineringen innad i partiet. Det har stor innflytelse, men tar ikke noen direkte politiske beslutninger. Det er Politbyrået og dets stående komité som velger eller utpeker medlemmer til sekretariatet. 

## Liste over sekretærer
*12. sentralkomité
**Wan Li, Xi Zhongxun, Deng Liqun, Yang Yong, Yu Qiuli, Gu Mu, Chen Pixian, Hu Qili, Yao Yilin
**Alternerende sekretærer: Qiao Shi, Hao Jianxiu

*13. sentralkomité
**Hu Qili, Qiao Shi, Rui Xingwen, Yan Mingfu
**Alternerende sekretær: Wen Jiabao

*14. sentralkomité
**Hu Jintao, Ding Guangen, Wei Jianxing, Wen Jiabao, Ren Jianxin

*15. sentralkomité
**Hu Jintao, Wei Jianxing, Ding Guangen, Zhang Wannian, Luo Gan, Wen Jiabao, Zeng Qinghong

*16. sentralkomité 
**Zeng Qinghong, Liu Yunshan, Zhou Yongkang, He Guoqiang, Wang Gang, Xu Caihou, He Yong

*17. sentralkomité
**Xi Jinping, Liu Yunshan, Li Yuanchao, He Yong, Ling Jihua, Wang Huning
Tulaga Manuella

**Tulaga Manuella** (født 26. august 1936) er en tuvalsk politiker. Han var Tuvalus fjerde generalguvernør fra 21. juni 1994 til 26. juni 1998. Han ble adla i 1996 som storkorsridder av Sankt Mikaels og Sankt Georgs orden.
Faimalaga Luka

**Faimalaga Luka** (1940-2005) var en tuvalsk politiker. Han var Tuvalus sjuende generalguvernør og sjette statsminister. Han var også parlamentsmedlem og representerte distriktet (atollen) Nukufetau med 586 innbyggere (2002).

## Biografi
Han var kringkastingsmann og politiker og var 40 år i offentlig tjeneste og i politikken. Han var blant annet helseminister fra 1994 til 1996 og innenriksminister fra 1999 til 2001. Han var gift med Sikiona Luka.

Han ble i 1995 utnevnt til offiser i Den britiske imperieordenen (OBE) for sin tjeneste i det offentlige.

### Statsminister
Etter at statsminister Ionatana Ionatana døde den 8. desember 2000 ble Faimalaga Luka fungerende statsminister og utenriksminister fra 8. desember 2000 til 24. februar 2001. Han ble utnevnt til statsminister og utenriksminister fra 23. februar 2001 og ble tatt i ed dagen etter, etter å ha gjort noen utskiftninger blant statsrådene. Lukas regjering satt til desember 2001 da den ble felt i en mistillitserklæring i parlamentet. Hans tidligere finansminister Koloa Talake ble 13. desember utnevnt til ny statsminister.

### Speaker i parlamentet
I juni 2003 ble han valgt til speaker i parlamentet selv om han på det tidspunkt representerte opposisjonen.

### Generalguvernør
Luka ble utnevnt til generalguvernør den 9. september 2003 som representant for den daværende dronning av Tuvalu, Elizabeth II. Han gikk av 15. april 2005 da han fylte 65 år, som er obligatorisk pensjonsalder for offentlig ansatte i Tuvalu. Han ble etterfulgt av generalguvernør Filoimea Telito.

Han er den eneste av Tuvalus generalguvernører som har motsatt seg å bli adlet.

Luka døde 19. august 2005 mens han mottok medisinsk behandling i Fiji.

## Referanser
Filoimea Telito

**Filoimea Telito** (født 19. mars 1945 på Vaitupu, død 11. juli 2011) var en tuvalsk politiker og pastor, og Tuvalus åttende generalguvernør.

Telito var rektor på Motufua ungdomsskole på øya Vaitupu før han ble pastor i Den tuvalske kirke. Han ble seinere president for kirken, en stilling han holdt fram til sin død. I 1996 ble han tildelt Order of the British Empire for sin rolle innen utdanninga. 15. april 2005 tok han over som Tuvalus generalguvernør, og satt fram til 2010. I 2007 ble han utnevnt til storkorsridder av Sankt Mikaels og Sankt Georgs orden av dronning Elisabeth II.

## Referanser
Tomasi Puapua

**Tomasi Puapua** (født 10. september 1938) er en tuvalsk politiker. Han var Tuvalus statsminister fra 1981 til 1989, og dermed den tuvalske statsministeren som har sittet lengst. Han var generalguvernør fra 1998 til 2003. Puapua er storkorsridder av Sankt Mikaels og Sankt Georgs orden og er tildelt Order of the British Empire.

## Referanser
Mauro Fernández Acuña

**Mauro Fernández Acuña** (født 19. desember 1843, død 16. juli 1905) var en kostarikansk politiker og advokat.

Han studerte juss ved Universidad de Santo Tomás (i dag Universidad de Costa Rica) og hadde flere viktige stillinger i Costa Ricas høyesterett. I 1985 ble han utdanningsminister i Bernardo Soto Alfaros regjering, og gjennomførte en rekke reformer.

I 1955 ble Fernández erklært Benemérito de la Patria, en offisiell tittel som gis til kostarikanere som har gjort en viktig innsats for fedrelandet. Han er i dag avbilda på 2000-colones-seddelen.

## Eksterne lenker
* Biografi om Mauro Fernández Acuña